open-index/open-wikipedia-markdown huggingface dataset:
Сухој Су-34

**Сухој Су-34** (руски: *Сухой Су-34*, НАТО назив: **Fullback**) — руски ловец-бомбардер/ударен авион со среден дострел од советско потекло. Првиот лет го имал во 1990 година, наменет за советските воздухопловни сили, а стапил во служба во 2014 година со руските воздухопловни сили.
Категорија:Авиони на Сухој
Куќа на Чатоски

**Куќа на Чатоски** — стара куќа во градот Струга, заведена како евидентирано културно добро.

## Местоположба
Куќата е сместена во Струшката чаршија, на левиот брег на реката Црн Дрим. Се наоѓа на улица „Маршал Тито“ бр. 67. До неа е Куќата на Кленковци. Изградена е во XIX или XX век.

## Наводи

Чатоски
Категорија:Македонска староградска архитектура
Куќа на Корча

**Куќа на Корча** — стара куќа во градот Струга, заведена како евидентирано културно добро.

## Местоположба
Куќата се наоѓа во Струшката чаршија, на левиот брег на реката Црн Дрим. Сместена е на улица „Маршал Тито“ бр. 6.  Изградена е во 1931 г. Му припаѓа на семејството Корча. До неа е Охридската банка.

## Наводи

Корча
Категорија:Појавено во 1931 година во Македонија
Мојот Скендербеј

**Мојот Скендербеј** – македонски роман од Драги Михајловски. 
Книгата е издадена во 2006 година од издавачката куќа Каприкорнус.

Романот е постмодернистички опит да се раскаже приказната за големиот балкански јунак од петнаесеттиот век, Георгија Кастриот-Скендербеј низ судбините на десетици ликови од наше време. Стилски извонредно, Михајловски низ својот препознатлив прозен говор, ги претставува резултатите од своите долгогодишни истражувања на животот и делото на Скендербеј.

Романот ја добил наградата „Стале Попов“ за 2006 година.

## Содржина
Мојот Скендербеј , романот кој е истовремено историски и современ. Ова дело е резултат на долгогодишното истражување на Михајловски на животот на балканскиот јунак од петнаесеттиот век, Георгија Кастриот-Скендербеј, за кој авторот го има напишано и својот магистерски труд. Михајловски ги прикажува ликот и делото на Скендербеј преку судбините на повеќе современи ликови. И покрај тоа што авторот ги истакнува сите совршености, квалитети, доблести и јунаштва на Скендербеј, тој со огромна умешност успева да создаде еден уникатен човечки лик, за потоа фиктивното да го испреплете со фактичкото, внесувајќи во романот голем број научно документирани податоци од разни автори кои пишувале за овој легендарен јунак.

Михајловски денес е еден од најнаградуваните, најанализираните, најомилените и најпреведуваните писатели во Македонија, но и пошироко. Ова секако се должи на неговиот привлечен и податлив за читателите прозен стил во кој е вградена народната раскажувачка традиција. Покрај стилот на авторот, треба да се истакне и книжевната вредност на прозното творештво на Михајловски кое е вонвременско, бидејќи најчесто може да се чита и како историски и како современ текст, а неретко и како предвидување за иднината. Покрај тоа што е апликативна за сите времиња, треба да се потенцира и тематската сеопфатност на прозата на Михајловски која е подеднакво привлечно четиво за сите генерации. Преку огромниот семантички потенцијал на своето творештвото, мајсторот на прозниот збор, Михајловски, постојано создава нови значења во имагинацијата на читателите. Затоа прозното творештво на Михајловски останува неисцрпен извор за нови креативни читања, критички осврти и толкувања од страна на читателите и книжевните критичари, а поттик и инспирација за младите писатели.

## Поврзано
* Драги Михајловски
* Македонска книжевност

## Наводи

## Надворешни врски
*Драги Михајловски – еден од најдобрите современи македонски писатели и преведувачи

Категорија:Македонски романи
Категорија:Романи кои се одвиваат во Македонија
Категорија:Дела на Драги Михајловски
Категорија:Книги од 2006 година
Охридска банка (Струга)

**Охридска банка** — во градот Струга, заведена како евидентирано културно добро.

## Местоположба
Зградата е сместена во Струшката чаршија, на левиот брег на реката Црн Дрим. Се наоѓа на улица „Маршал Тито“ бр. 4. До неа е Куќата на Корча. Изградена е во 1931 година. Денес во неа е сместена филијала на Охридска банка.

## Наводи

Категорија:Згради и градби во Струга
Категорија:Појавено во 1931 година во Македонија
Грамота

[мини|300x300пкс|„Грамота на [Хиландар|манастирот Хиландар“,  напишана меѓу 1200 и 1202 година. Документот го потврдува правот на манастирот за владение со земјата подарена од  Стефан Немања и Стефан Првовенчани]]

**Грамота** — повелба, диплома, официјален документ. Зборот доаѓа од грчкиот збор „γράμματα“ - писмо. Зборот се користи со значење:
* владетелско писмо, повелба;
* документ со кој се доделуваат некои привилегии.

Подоцна, од почетокот на 18 век, во Црна Гора, зборот „грамота“ се поврзува со руските царски писма (грамота на царот Петар Велики до епископот Данило Петровиќ од 1711 година, со повик за војна против Отоманското Царство, се смета за почеток на руско-црногорските дипломатски односи).

## Наводи

## Литература:
* Група аутора: Историјски лексикон Црне Горе, књига 3 „Daily Press-Вијести“, 2006.
* 

Категорија:Документи
Категорија:Грцизми
Спомен-куќа на Ѓоце Стојчевски

**Спомен-куќа на Ѓоце Стојчевски** — стара куќа во градот Тетово прогласена за значајно културно наследство на Македонија. Била музеј-куќа, а потоа во неа е сместен Музејот на тетовскиот крај.

Сместена е во северниот дел на градот, на улица „Абдил Фрашери“ бр. 92 (старо име „Радован Цониќ“). Изградена е в на крајот на XIX или почетокт на XX век. Ова е родна куќа на народниот херој Ѓоце Стојчевски - Амбарче. Претворена е во негова музеј-куќа, а подоцна во 1990 г. во неа е сместен Музејот на тетовскиот крај.

Куќата се состои од подрум, приземје, кат и мансарда. Денес подрумот (4,8&nbsp;м2) е депо за експонати, книги и слики. Влезот на приземјето, од улицата „Абдил Фрашери“. Приземјето зафаќа 159,1&nbsp;м2. Има мала канцеларија, две изложбени простории, единечни бетонски скали за подрумот и двојни дрвени скали за катот. Од него се влевува во некогашната воденица. Катот има површина од 56&nbsp;м2 и на него има канцеларија, работна соба, изложбена просторија и балкон на кој излегува ходникот. Поткровјето зафаќа 56&nbsp;м2 и сиот е искористен за етнолошка поставка. Градбата е изведена од печени тули, подот е од даски, а во старата воденица е со плочки. Покривот е со ќерамиди.

## Поврзано
* Културно наследство на Македонија во Општина Тетово

## Наводи

## Надворешни врски

Ѓоце Стојчевски
Ѓоце Стојчевски
Категорија:Македонска староградска архитектура
The Legend of Zelda: A Link to the Past

мини|260x260пкс|Корицата на играта
***The Legend of Zelda: A Link to the Past*** — акционо-авантуристичка игра развиена и објавена од Nintendo за Super Nintendo Entertainment System (SNES). Тоа е трета игра од серијата *[[Легенда за Зелда|Легендата на Зелда]]* и била објавена во 1991 година во Јапонија и 1992 година во Северна Америка и Европа.

Приказната е официјално поставена многу години пред настаните на првите две *Zelda* игри. Играчот ја презема улогата на Линк додека патува за да го спаси Хајрул, да го победи кралот на демоните Ганон и да ги спаси потомците на Седумте мудреци. Се враќа во перспектива од врвот надолу, слична на оригиналната *Легенда за Зелда*, отфрлајќи го играњето со странично лизгање на *Zelda II: The Adventure of Link*. Вовеле сериски главни елементи како што се паралелни светови и предмети вклучувајќи го и Мечот на Господарот.

Издадена до критички и комерцијален успех, *A Link to the Past* била значајна игра за Nintendo и се смета за една од најдобрите видео игри на сите времиња. Играта била пренесена и на Game Boy Advance како *A Link to the Past Four Swords* во 2002 година; *A Link to the Past* продале 6,5 милиони копии на двете платформи до 2004 година. Последователно била пренесена и на Wii, Wii U и Новиот Nintendo 3DS преку виртуелната конзола и Nintendo Switch преку Nintendo Switch Online. Во 2017 година, Нинтендо повторно *ја објавил A Link to the Past* како дел од класичното издание на SNES. Наследникот, *The Legend of Zelda: A Link Between Worlds*, бил најавен и објавен за Nintendo 3DS во 2013 година.

= Играње =
Повторливите ставки и техники биле воведени во *A Link to the Past*, како што се Кукaта, Мечот на Господарот, нападот со вртење и Чизмите на Пегаз. Присутни се Срцеви Контејнери кои го зголемуваат максималното здравје на играчот (погодоци), но многу од нив се поделени на „Парчиња од срце“, од кои четири сочинуваат еден Срцев Контејнер. Повеќето од нив се добро скриени, додавајќи вредност за повторување на играта. Сите Зандани се на повеќе катови и бараат од Линк да оди меѓу повеќе катови и понекогаш да паѓа низ дупки за да падне и слета на пониски катови.

## Наводи
Категорија:Видеоигри со отворен свет
Категорија:Статии со текст на јапонски
Турбе на анамата Хуршиде

**Турбе на анамата Хуршиде** () — османлиска гробница (турбе) во градот Тетово, прогласена за културно наследство на Македонија. Сместено е во дворот на Шарената џамија, северозападно од храмот. Во него се погребани Хуршиде и Менсуре, кои на натпис се споменуваат како ктиторки на џамијата.

## Архитектура
Нема писмени податоци за датумот на изградба, но според неговите особености се смета дека датира од XVI век. Изградено е од камен и му припаѓа на типот на отворени турбиња, а основата му е неправилен осумаголник. Според архитектурата се забележува дека некогаш било засводено со купола. Турбето има складни пропорции и придонесува кон убавината на џамијата.

## Поврзано
* Културно наследство на Македонија во Општина Тетово

## Наводи

## Надворешни врски

Хуршиде
Категорија:Исламска архитектура во Македонија
Категорија:Знаменитости во Тетово
Категорија:Појавено во 16 век
Католикон

мини|220x220пкс| Католиконот на Зографскиот манастир во Света Гора
**Католиконот** () — главен, основен храм на манастир или манастирски комплекс. Во манастирите често има многу помали цркви и параклиси кои го надополнуваат католиконот. Католиконот обично се осветува и го носи името на патронот на манастирот.

Во доцната антика, поимот *католикон* ја означувал главната просторија на храмот - наосот. Во Византија терминот не се користел. Во доцниот и поствизантискиот период се користел за означување на соборниот храм на епархијата.

## Наводи

## Литература
* Byzantium (Oxford Dictionary of Byzantium). A.Kazhdan et al. (eds.), 2 v. New York – Oxford, 1991. Р. 1116.
* Krautheimer R. Early Christian and Bizantine Arhitecture. 1986.
* Mango C. Bizantine Architecture. Milano, New York, 1985.

Категорија:Цркви
Категорија:Христијански манастири
Категорија:Грцизми
Категорија:Зборови што ги нема во ТРМЈ
ФК Колубара

**ФК Колубара** е фудбалски клуб од Лазаревац, Србија. Моментално се натпреварува во Суперлигата на Србија, најсилното фудбалско ниво во земјата.

## Историја
Колубара во текот на целите 70-ти години била постојан член на Српската републичка лига (3. ранг во СФРЈ) а првите значајни резултати ги постигнала во средината на 80-тите, поточно од 1983 до 1985 година, кога се натпреварувала во Втората сојузна лига на СФР Југославија. Во својата прва второлигашка сезона (1983-84) го освоила деветтото место, или завршила точно на средината на табелата во Втората лига Исток, но затоа веќе следната сезона (1984-85) завршила на последното место. До распаѓањето на СФРЈ во 1992 година останала во третото ниво, во Меѓурепубличката лига Север.

Во текот на последните три децении претежно играла во вториот или третиот ранг на натпреварување. Деведесеттите години Колубара ги започнала во српската лига за во 1998 година да се пласира во Втората лига на СР Југославија и таму останала до 2002 година.

Својот најдобар резултат во националниот куп пак, клубот го достигнал во 2006 година, кога стигнал до полуфиналето на тогашниот Куп на Србија и Црна Гора. После три победи, Колубара била сопрена во полуфиналето од ОФК Белград со пораз од 4-1.

Во 2008 година, Колубара се вратила во Втората лига на Србија, завршувајќи на 11. место во сезоната 2008-2009. Сепак веќе следната сезона, Колубара била многу подобра и дошла блиску за прв историски пласман во елитната дивизија на Србија, но како резултат на поразот во последното коло од Телеоптик го загубила второто место кое носело директна промоција и завршила трета.

Во сезоната 2010-2011, клубот го освоил 15-тото место во Првата лига на Србија и требало је да испадне во понизок ранг, но после откажувањето на БАСК од играње во Суперлигата, тој клуб под казна бил префрлен во понизок ранг, а Колубара го потполнила неговото празно место во Првата лига после одлуката на Фудбалскиот сојуз на Србија. Во сезону 2012-2013, Колубара завршила на претпоследното 17. место и испаднала во третото ниво, Српска лига Белград, но после само една сезона се вратила во Првата лига на Србија.

Во сезоната 2020-2021, Колубара го освоила второто место во Првата лига и за првпат во својата историји изборила промоција во Суперлигата на Србија.

## Стадион

Стадионот на кој игра клубот се вика Стадион ФК Колубара и се наоѓа во Лазаревац. Стадион има капацитет од околу 2.500 гледачи. Во текот на 2019 година, стадионот добил расвета по стандардите на УЕФА, со рефлектори од 1.500 лукса, а средствата се обезбеде ни со помош на Градот Белград. Пред тоа биле поставени стадионски столчиња на трибините, па капацитетот на овој спортски објект моментално е 2.500 седечки места.

## Познати поранешни играчи
*  Дејан Ѓурѓевиќ
*  Небојша Јоксимовиќ
*  Никола Трајковиќ
*  Драган Чадиковски
*  Саво Крстиќ
*  Немања Матиќ
*  Саша Јовановиќ

## Наводи

## Надворешни врски
* Официјален сајт на ФК Колубара
* Резултати на ФК Колубара на srbijasport.net


Колубара
Категорија:Спорт во Лазаревац
Категорија:Фудбалски клубови од Белград
Асор

мини|Линиски цртеж означен со Асор (Асирски Асор). Ова е претстава на хоризонтална аголна харфа. Од книгата „Историја на музиката“ од Анри Мари Лавоа (1846–1897) од 1884 година.
**Асорот** (; од есер (עשר), што значи „десет“) ― музички инструмент „од десет жици“ спомнат во Библијата. Постои мала согласност за тоа каков вид на инструмент бил или со какви инструменти имал сличности.

## Библиски споменувања
Зборот се појавува само трипати во Библијата и не е пронајден на друго место. Во Псалм 33:2 споменувањето е на „ кинор, невел и асор“ (); во Псалм 92:3, до „небел и асор“; во Псалм 144 до „небел-асор“.

Во Библијата на кралот Џејмс, асор бил преведен „инструмент од десет жици“, со маргинална белешка „испуштeno“ применета на „инструмент“. Во Септуагинтата, зборот е изведен од корен што означува „десет“, грчкиот е ἐν δεκαχορδῷ или ψαλτήριον δεκάχορδον, во Вулгата *во* decachordo psalterio. Секој пат кога се користи зборот асор, тој го следи зборот небел и веројатно само означува варијанта на небел, со десет жици наместо вообичаените дванаесет што му ги доделил Јосиф Флавиј.

## Библиографија

* Херман Мендел и Август Рајсман, *Musikalisches Conversations-Lexikon*, кн. 1 (Берлин, 1881)
* Сер Џон Стајнер, *The Music of the Bible*,   
* Форкел, *Allgemeine Geschichte der Musik*, том 1  (Лајпциг, 1788).

## Поврзано

* Псалтирија

## Наводи

## Дополнителна литература

;

* 

Категорија:Древен Израел и Јудеја
Категорија:Жичени инструменти
Категорија:Староеврејски музички инструменти
Категорија:Израелски музички инструменти
Категорија:Загубени и веќе непостоечки музички инструменти
Граѓанско учество

**Граѓанското** **учество** е право на граѓаните директно да учествуваат во процесот на донесување на одлуки за прашања кои ги засегаат. Во демократијата, тоа најчесто се остварува преку правота на глас, можноста за поднесување народна иницијатива или петиција до парламентот за предлог-закон или процедура за одреден закон.

Граѓанското учество е еден од клучните показатели за демократизацијата на една земја. Основната идеја е граѓаните да го подобрат својот живот нудејќи ги своите идеи на креаторите на политиките, односно учествувајќи во процесите на носење одлуки.

Во политичката теорија, зголемениот степен на граѓанско учество води до развој на партиципативна демократија. Во бизнисот, овој термин се однесува на „правото на учество во носење на деловни одлуки на работното место“ претставени преку синдикатот. Најсовремена форма на граѓанско учество е таканаречената „е-демократија“, концепт на користење на комуникациските технологии како што е Интернетот за промовирање на учеството на граѓаните во демократските процеси.

## Наводи

Категорија:Демократија
Категорија:Право
Категорија:Социологија
Категорија:Социолошки поими
Дакари

**Дакари** () ― музички инструмент од регионот Митила во Непал. Инструментот има шест жици на него. Долга е околу една нога и се свири со влечење на жиците. Лакот е направен со коса од коњско опавче натопено во боровиот катран.

## Поврзано

* Список на непалски музички инструменти

## Наводи

Категорија:Непалски жичени инструменти
Европска компирова криза

thumb|Европска компирова криза
**Европска компирова криза** е масовен глад кој ја зафатил Северна и Западна Европа кон средината на 1840-тите предизвикана од болест која го напаѓала компирот. Овој период е познат и како **гладни четириесетти**. Кризата предизвикала прекумерна смртност и страдање во погодените области, а особено биле погодени шкотските висорамнини и, уште пожестоко, Ирска. Многу луѓе гладувале зошто не можеле да дојдат до други основни извори на храна.

## Компирите во тоа време
Во 2013 година, истражувачите ги анализирале биолошките збирки во музеите преку техники за секвенцирање на ДНК за да ја декодираат ДНК-та од патогенот во примероците од 1845 година и да ги споредат со современите генетски типови. Резултатите покажале дека „тој сој е различен од сите анализирани современи соеви“.

## Депопулација
Кризата во Ирска предизвикала еден милион смртни случаи, два милиони бегалци и ја поттикнала депопулацијата на населението која траела еден век. Бројот на смртни случаи поради компировата криза во другите земји изнесува околу 100.000 луѓе. Од нив, најголем дел биле во Белгија и Прусија, при што се проценува дека 40.000-50.000 луѓе починале во Белгија, а Фландрија била особено погодена, и околу 42.000 смртни случаи во Прусија. Другиот дел од смртните случаи бил претежно во Франција, каде што се проценува дека околу 10.000 луѓе починале од глад.

Освен смртта од прегладнатост и болестите настанати од глад, населението страдало и на други начини. Ако демографското влијание на гладот веднаш веднаш се воочува преку смртноста, долгорочниот пад на плодноста и наталитетот, исто така, силно влијаел врз населението. Во Ирска наталитетот се намалил за една третина, а падот во другите земји бил помал: Фландрија имала пад од 20-30%, Холандија околу 10-20%, а Прусија околу 12%.

За да го избегнат гладот, населението од Ирска и од шкотските висорамнини почнало со масовна миграција. Многу мигранти биле потпомогнати од земјопоседници претежно од Северна Америка и Австралија.  Како последица од ова било создавањето на значителна ирска дијаспора.

## Поврзано

* Историја на компирот
* Револуциите од 1848 година, кои во Ирска биле биле поттикнати од гладот

## Наводи

Категорија:Компири
Категорија:Глад
Крипта

[мини| Криптата во [Црква Свети Ѓорѓи на Опленац|црквата Свети Ѓорѓи на Опленац]]
**Крипта** () — подземна просторија, под храм или јавна зграда, која служи како гробница или за чување мошти. Криптата може да се користи и за богослужба и како простор за одржување на културни содржини.

Првично, зборот крипта означувал посебна просторија во катакомбите каде што се вршеле ритуали и биле погребувани мачениците. За христијаните, криптата била подземен коридор каде луѓето доаѓале и слушале богослужба.

## Наводи

Категорија:Црковна архитектура
Категорија:Грцизми
Убавата венчавка

**„Убавата венчавка“** (француски: *Le Beau Mariage*) — француски филм од 1982 година, во режија на Ерик Ромер (Éric Rohmer), кој е и автор на сценариото. Главните улоги ги играат: Беатрис Роман (Béatrice Romand), Андре Дусолје (André Dussollier) и Феодор Аткин (Féodor Atkine). За својата улога, Беатрис Роман ја освоила наградата „Злтен феникс“ за најдобра глумица, а Ерик Ромер бил номиниран за наградата „Златен лав“ на Венецијанскиот филмски фестивал. 

## Содржина
Сабин си дава завет дека ќе се откаже од врските со оженети љубовници, па започнува потрага по добар маж. Нејзината најдобра пријателка Кларис ја запознава со својот братучед Едмон, адвокат од Париз. Сабин се обидува да го заведе Едмон, со голема поддршка од Кларис, но Едмон не е многу заинтересиран...

## Наводи

Категорија:Француски филмови
Категорија:Филмови на француски јазик
Категорија:Филмови од 1982 година
Категорија:Филмски комедии
Категорија:Филмови на Ерик Ромер
Категорија:Филмови со Беатрис Роман
Категорија:Филмови со Андре Дусолје
Категорија:Филмови со Феодор Аткин
Бес (филм од 1950)

**„Бес“** (англиски: *Outrage*) — филм на Ида Лупино од 1950 година, снимен по сценариото на Колиер Јанг (Collier Young) и Мелвин Волд (Malvin Wald), а главните улоги ги играат: Мејла Пауерс (Mala Powers), Тод Ендрјус (Tod Andrews) и Роберт Кларк (Robert Clarke). Ова е првиот филм во кој Лупино се јавува како режисерка и еден од ретките холивудски филмови кои ја обработуваат темата силување.

## Синопсис
Откако е силувана, една млада жена (ја игра Пауерс) дава отказ на работното место и го напушта свршеникот. Таа се сели во Калифорнија, каде се обидува да ги надмине стравот и болката и го менува својот идентитет. Сепак, не успева да се промени сè додека не го запознае младиот свештеник (го игра Ендрјус), кој сака да ѝ помогне...

## Наводи

Категорија:Филмови на Ида Лупино
Категорија:Филмови со Тод Ендрјус
Категорија:Филмови со Мејла Пауерс
Категорија:Филмови со Роберт Кларк
Категорија:Црно-бели филмови
Категорија:Американски филмови
Категорија:Филм ноар
Категорија:Филмови на англиски јазик
Категорија:Филмови чие дејствие се одвива во Калифорнија
Категорија:Филмови од 1950 година
Ивица Челиковиќ

**Ивица Челиковиќ** (, ) — поет, раскажувач и  преведувач. Живее и работи во Гетеборг, Шведска.

## Животопис
Ивица Челиковиќ е роден во Скопје во 1962 година. Завршил Интердисциплинарни студии по новинарство во Скопје. Студирал и на Институтот за новинарство и масовни комуникации во Гетеборг, Шведска, каде што живее и работи.

Член е на Друштвото на писателите на Македонија од 1990 година. Од 2003 година е член на Сојузот на шведските писатели.

## Творештво
Ивица Челиковиќ е автор на повеќе авторски дела, поетски збирки и романи.

Преведува шведска литература на македонски. Превел над четириесет дела од познати шведски писатели, меѓу кои од Аугуст Стриндберг, Селма Лагерлеф, Хари Мартинсоен, Торгни Линдгрен, Биргита Тротциг, Гунар Екелоф, Астрид Линдгрен, Ласе Содерберг, Микаел Ниеми, Јонас Хасен Кемири, Катарина Фростенсон, Фредрик Бакман и Хелена Хеншен. Превел и еден роман од норвешки од Кирсти Блум.

Преведува и македонска литература на шведски. Составувач е на антологијата „Македонска поезија“ што во негов превод на шведски е објавена во 2005 година.

### Дела
*Школки во рацете (поезија, 1990), 
*Долги граници со небото (поезија, 1992), 
*Метаморфози на патот (поезија, 2002), 
*Зад источната линија (роман, 2004), 
*Возови во пајакова мрежа (поезија, 2006), 
*Праг и огледало (поезија, 2008), 
*Во ѕидот знак (поезија, 2010), 
*Сенки на северот (избор од поезијата, 2013), 
*Skuggor bakom muren (поетски избор во превод на шведски, 2014), 
*Седмиот ден (роман, 2014), 
*Во друга светлина (поезија, 2015), 
*Војници во гумени чизми (роман, 2016), 
*Луѓе без минато (роман, 2018),
*Ден за одмазда (роман, 2021),
*Позлатено распетие (поезија, 2022),
*Поинаков сон (поезија, 2023)
*Туѓинци и браќа (роман, 2023)

## Награди
Добитник е на повеќе награди:
* Млада Струга, 
* Златно перо, 
* Иселеничка грамота,
* Стојан Христов,
* Награда „Стале Попов“ за романот „Ден на одмазда“
* Награда „Караманов“ за стихозбирката „Поинаков сон“

## Наводи

Категорија:Македонски писатели
Категорија:Македонски поети
Категорија:Членови на ДПМ
Категорија:Добитници на наградата „Стале Попов“
Њу Орлеанс Пеликанс

**Њу Орлеанс Пеликанс** (англиски: *New Orleans Pelicans*) — американски професионален кошаркарски тим со седиште во Њу Орлеанс. Пеликаните се натпреваруваат во Националната кошаркарска асоцијација (НБА) како член на Западната конференција на Југозападната дивизија на лигата, а своите домашни натпревари ги играат во Смути Кинг Центарот.

Категорија:Клубови во НБА
Категорија:Њу Орлеанс Пеликанс
Спомен-костурница (Кичево)

мини|десно|250п|Поглед на споменикот
**Спомен-костурница** — воен споменик и костурница на ридот Китино Кале во градот Кичево. Посветена е на паднатите борци

## Историја
Споменикот е изграден во 1965 година. Во костурницата има метална кутија во која се чуваат останките на 511 борци во Народнослободителната борба од Кичево и Кичевско, од кои 196 не се од тој крај, но кои загинале таму. Меѓу најзначајните личности се Кочо Рацин, Мирко Милески и Ибе Паликуќа.

Костурницата е изградена од мермер и има полукружен облик. На ѕидот е направен бронзен релјеф на кој се прикажани мотиви од партизанската борба како војување во битки, оплакување на загинатите и носење на ранените. Автор на релјефот е вајарот Јордан Грабулоски. Лево и десно од релјефот има девет мермерни плочи на кои се напишани имињата на борците чии останки се чуваат во споменикот. Пред релјефот има има надгробна полоча со натпис „1941 – 1945“

## Поврзано
* Список на споменици на НОБ во Македонија
* Музеј „Западна Македонија во НОБ“, исто така во Кичево
* Културно наследство на Македонија во Општина Кичево

## Наводи

## Надворешни врски

* Спомен-костурница во Кичево  — Монументал мк

Кичево
Категорија:Споменици од НОБ во Македонија
Категорија:Знаменитости во Кичево
Рејчел Рене Расел

**Рејчел Рене Расел** (родена на 13 март 1959 година) е американска авторка на серијата книги за деца *Дневниците на Дорк* и нејзиниот спин-оф *Несреќите на Макс Крамбли.*

Расел пораснала во Сент Џозеф, Мичиген и има четири помали браќа и сестри, две сестри и браќа близнаци.

*Дневниците на Дорк*, се напишани во формат на дневник со цртежи и стрипови за да го прикажат секојдневниот живот на главниот лик, Ники Максвел, додека таа се обидува да се вклопи во своето средно училиште. Серијата е базирана на средношколските искуства на Расел. Нејзината ќерка Ники е илустратор на серијата. Главниот лик Ники Максвел го носи името на нејзината ќерка.

*Несреќите на Макс Крамбли* е за лик, Максвел Крамбли, кој води дневник за неговите предизвици во средно училиште. Тој билдел од претходниот серијал.

Заклучно со август 2020 година,се испечатени 55 милиони копии од *Дневниците на Дорк* ширум светот на 42 јазици.

Нејзината нова книга, *„Приказни од една не толку модерна париска авантура* “, требало да биде објавена на 13 октомври 2020 година, но била одложена поради пандемијата на коронавирус. Оттогаш била одложувана повеќе пати и моментално нема одреден датум на објавување.мини| Расел на Буккон во 2019 година

## Наводи

## Надворешни врски

* 

Категорија:Родени во 1959 година
Категорија:Американски писателки
Упленген

**Упленген** () — општина во округот Лер, во сојузната покраина Долна Саксонија, Германија.

## Географија
### Местоположба

Упленген се наоѓа во североисточниот дел на округот Лер во областа Источна Фризија во германската сојузна покраина Долна Саксонија. Во рамки на Источна Фризија, таа е една од најисточните општини, која се наоѓа на самата окружна граница со соседните окрузи Фризија и Амерланд и со тоа на самата историска граница помеѓу Источна Фризија и Олденбуршки крај.

Главното место Ремелс се наоѓа точно 20 километри источно од градот Лер. Градот Аурих се наоѓа околу 25 километри северозападно од Ремелс. Три големи градови се наоѓаат на исто растојание од главното место на општината: Вилхелмсхафен се наоѓа околу 34 километри североисточно од Ремелс, Олденбург (на југоисток) и Емден (на северозапад) се оддалечени околу 36 километри.

Општината се наоѓа во областа на историскиот предел Ленгенерланд. Со површина од 148,81 км² таа е една од најголемата општина во округот Лер и шеста најголема во Источна Фризија.

### Соседни општини

Општината се граничи на запад со општинските заедници Хезел и Јиме (обете во округот Лер), на север со општината Гросефен и со градот Висмор (обете во округот Аурих), како и општината Фридебург (округ Витмунд), на исток е општината Цетел (округ Фризија) и на југ е општината Апен и градот Вестерштеде (округ Амерланд). Упленген е единствена општина во Источна Фризија, која се граничи со четири окрузи.

### Општински единици

Општината Упленген е составена од 19 единици (во заградите се бројот на жители од 2011 година):


* Бирен (267)
* Гросолдендорф (687)
* Гросзандер (416)
* Холен (1170)
* Јиберде (532)
* Клајнолдендорф (174)
* Клајн-Ремелс (176)
* Клајнзандер (118)
* Мајнерсфен (464)
* Нојдорф (327)
* Нојфирел (393)
* Нордгеоргсфен (832)
* Олтмансфен (535)
* Погхаузен (198)
* Ремелс (3389)
* Зелферде (592)
* Шполс (131)
* Штапел (506)
* Зидгеоргсфен (589)


Средиште на општината е Ремелс, а со повеќе од 3.300 жители е најголемо место во општината.

## Галерија


Податотека:ChurchHollen.JPG|Селската црква во Холен
Податотека:Remels, molen foto9 2010-05-15 13.16.JPG|Ветерница во Ремелс
Податотека:Remels, kerk foto5 2010-05-15 13.23.JPG|Црквата во Ремелс


## Наводи

## Надворешни врски

Категорија:Лер (округ)
Категорија:Населени места во Источна Фризија
Ова завршува со нас

***Ова завршува со нас*** — романтичен роман од Колин Хувер, објавен од Атриа Букс на 2 август 2016 година.  Се заснова на односот помеѓу мајката и таткото на Хувер. Хувер ја опиша во 2016 година како „најтешката книга што некогаш сум ја напишал“.  Романот е продаден во над милион примероци ширум светот и е преведен на повеќе од дваесет јазици. 

Продолжението насловено „ *Почнува со нас“* е планирано да биде објавено во октомври 2022 година.

## Синопсис
*Завршува со нас* се фокусира на Лили Блум, млада дипломирана на колеџ која се сели во Бостон и отвора сопствен бизнис со цветови . Таа развива чувства кон хирургот Рајл Кинкејд, кој на почетокот не сака да има сериозна врска со неа. Како што нивната врска се развива, Лили има ненадејна средба со нејзината прва љубов Атлас Кориган. Ова повторно воведување на Атлас ја загрозува нејзината врска со Рајл и ја принудува да се помири со траумите од нејзиното минато и сегашност.

Во 2016 романот ја освои наградата за Најдобар романтичен роман на Гудридс.

Во 2021 година, романот – и во целина делата на Хувер – доживеаја пораст на својата популарност. Во јануари 2022 година, *It Ends with Us* дебитираше како број 1 на листата на најпродавани на *Њујорк Тајмс*.

## Филмска адаптација
Во јули 2019 година, Џастин Балдони објави дека го избрал романот за филмска адаптација, произведена преку неговата компанија Вејферер Ентертеинмент. Во октомври 2021 година, Балдони објави дека првото нацрт сценарио е завршено на неговата сметка на TikTok.

## Наводи

Категорија:Американски романи
Дејвид Морган (фудбалер)

**Дејвид Бари Морган** (роден на 4 јули 1994 година, во Белфаст) е северноирски фудбалер, играч од средниот ред на Саутпорт.

## Клупска кариера
Морган се приклучил на Нотингем Форест на четиринаесетгодишна возраст од северноирскиот клуб Ардс, откако бил скаутиран додека играл на престижниот младински турнир Милк куп. Играл за младинските екипи на Форест четири години, пред да отиде на 28-дневна позајмица во Линколн Сити на 14 септември 2012 година. Тој го имал своето деби на 15 септември 2012 година во победата над Хајд Јунајтед со 3-2, каде што влегол во игра како замена во 85-тата минута. Морган потоа се приклучил на Данди во Премиер лигата на Шкотска на 31 јануари 2013 година. Таму заиграл само еднаш, влегувајќи како замена за Ники Рајли во поразот од Селтик со 5-0. На 25 октомври 2013 година, му се приклучил на Тамворт, клуб од петтото ниво на англискиот фудбал.

По неговото отпуштање од Нотингем Форест, Морган потпишал договор со клубот од Северната Премиер лига, Илкестон, на 13 август 2014 година. На 2 март 2017 година, Морган се приклучил на Фајлд за необјавена сума од 5 цифри.

На 9 септември 2017 година, Морган потпишал за Харогејт Таун. Потоа било објавено по само 3 настапи за Харогејт, дека тој потпишал за Саутпорт на 22 септември 2017 година.

На 1 февруари 2021 година, Морган се приклучил на Акрингтон Стенли клубот од Лига Еден за необјавена сума. На 31 јули 2023, Морган го апуштил клубот.

На 3 август 2023, Морган се вратил во Саутпорт.

## Репрезентативна кариера
Морган играл за младинските селекции на Северна Ирска, под 17, под 19 и под 21 година.

## Наводи

## Надворешни врски

* Дејвид Морган на soccerway
* Дејвид Морган на transfermarkt
* Дејвид Морган на espn
* Дејвид Морган на whoscored

Категорија:Северноирски фудбалери
Категорија:Живи луѓе
Категорија:Родени во 1994 година
Категорија:Фудбалери на ФК Нотингем Форест
Категорија:Фудбалери на ФК Данди
Белгиска кујна

мини| Едно од националните јадења на Белгија
мини| ''Карбонада фламанда'', уште едно од националните јадења на Белгија
**Белгиска кујна** — кујна карактеристична за Белгија. Таа е широко разновидна со значајни регионални варијации кои ги одразуваат и кујните на соседните земји Франција, Германија и Холандија. Понекогаш се вели дека белгиската храна се служи во количество на германската кујна, но со квалитетот на француската храна.   Надвор од земјата, Белгија е најпозната по својата чоколада, вафли, помфрит и пиво.

Иако Белгија има многу карактеристични национални јадења, многу меѓународно популарни јадења како хамбургери и *[[шпагети болоњезе]]* се исто така популарни во Белгија, а повеќето од она што Белгијците го јадат се јаде и во соседните земји. Затоа, „белгиската кујна“ обично се однесува на јадења од белгиско потекло или оние кои се сметаат за типично белгиски.

Белгиската кујна традиционално ги почитува регионалните и сезонските состојки. Состојките типични за белгиските јадења вклучуваат компири, праз, сиви ракчиња, бел аспарагус, белгиск цикорија и локално пиво, покрај вообичаените европски производи, вклучувајќи месо, сирење и путер. Белгијците обично јадат четири оброци на ден, со лесен појадок, среден ручек, ужина и обилна вечера.

Белгија има плејада јадења и производи кои се локални во одредена област. Примерите вклучуваат *[[ватерзој]]* од Гент, бисквит од градот Динан и друго. Иако нивното локално потекло е признато, повеќето такви јадења се јадат низ цела Белгија.

## Наводи

## Надворешни врски
* Традиционална белгиска кујна и пиво  (in English) од *BeerTourism.com*

Категорија:Белгиска кујна
Стара зграда на Романскиот конзулат (Битола)

**Зграда на романскиот конзулат** — архитектонско обележје во градот Битола. Се наоѓа на улица Белградска бр.20, во близина на раскрсницата со улицата „Св. Кирил и Методиј“. 

## Историја
Градбата е изградена како училиште и првично била користена од Романското училиште во Битола. После тоа, таму бил сместен Романскиот конзулат во градот. Подоцна бил користен како хотел.

## Архитектура
Зградата се состои од подрум, приземје и кат. Зградата е монументална. Има двојни мермерни скали, а фасадата завршува со тимпан.

## Наводи

Категорија:Култура на Битола
Категорија:Историја на Битола
Категорија:Знаменитости во Битола
Категорија:Згради и градби во Битола
Пеперуткарот

**Пеперуткарот и на земја и на небо** – македонски е збирка раскази од Драги Михајловски. Книгата е издадена во 2010 година во Македонија.

## Содржина
„Пеперуткарот и на земја и на небо“ е книга со збирка раскази: „Човекот од Чаир на кого му дошол умот откако станал ласица“, „Мажот што се нафатил да ја преведува од англиски на нашки приказната за најголемата риба на светот“, „Стариот што барал зефирна душа и што можеби е ја најде“, „Момчето аџамија што напишало книга и што било убедено оти ќе добие награда“, „Режисерот што од мирно седење го иштрикал Хамлет“, „Пишувачот што со божја помош ја измислил ангината за да си ја покрие некадарноста и некарактерноста“, „Двајца комшии, едниот многу серт и задрт“, „„Видение на Киро Докторот спроти празникор Преображение“, „Откровение на Миха Писмото кај Светицата близу село Гопеш“.

Книгата стилски се движи во една сосема цвтста и воедначена рамка, при што авторот најпозитивно го извлекува јазичниот и раскажувачкиот екстракт на Марко Цепенков, синтетизирајќи литературна постапка во која се чувствува шекспировскиот наратив и одредена фантастика и иронија која е поблиску до специфичен хумор својствен за Николај Гогољ. Споредбата е намерна и не е тенденциозна, туку е само еден вид патоказ преку кој се објаснува оригиналноста и универзалноста во творештвото на Драги Михајловски, кој што и во ова мошне специфична и значајна книга успева од „локалното“ сосема сигурно и брзвурозно да допре до планетарното литературно раскажување и стилски и творечки.

## Наводи

## Поврзано
* Драги Михајловски
* Македонска книжевност

## Надворешни врски
*Драги Михајловски – еден од најдобрите современи македонски писатели и преведувачи

Категорија:Македонски раскази
Категорија:Раскази кои се одвиваат во Македонија
Категорија:Дела на Драги Михајловски
Раскази и споредбени коментари

** Раскази и споредбени коментари **— македонска збирка на раскази од Драги Михајловски. Книгата е издадена во 2015 година во Македонија.

## Содржина
** Раскази и споредбени коментари **е конкретно книжевно дело на Драги Михајловски, во кое преку кратки прозни форми, создава конкретна книжевна форма која во севкупната композициска градба, без оглед на кратките раскажувачки сентенци, создава дело со изворна романесна градба.

## Наводи

## Поврзано
* Драги Михајловски
* Македонска книжевност

## Надворешни врски
*Драги Михајловски – еден од најдобрите современи македонски писатели и преведувачи

Категорија:Македонски раскази
Категорија:Раскази кои се одвиваат во Македонија
Категорија:Дела на Драги Михајловски
Должници

** Должници** — македонски роман од Драги Михајловски. Книгата е издадена во 2014 година во Македонија.
## Содржина
** Должници ** Библиски референци провејуваат и во романот Должници во кој авторот е преокупиран со прашањето кој кого задолжил меѓу Бог, Сатаната, Ева и Адам, а импликацијата е дека со
ова прашање ќе се справуваат идните должници.
## Наводи

## Поврзано
* Драги Михајловски
* Македонска книжевност

## Надворешни врски
*Драги Михајловски – еден од најдобрите современи македонски писатели и преведувачи

Категорија:Македонски романи
Категорија:Романи кои се одвиваат во Македонија
Категорија:Дела на Драги Михајловски
Волшебното котле и други бајки

** Волшебното котле и други бајки ** – македонски избор  Драги Михајловски. Книгата е издадена во 1995 година во Македонија.

## Содржина
„Волшебното котле и други бајки“ е книга за деца во која се објавени неколку познати бајки за деца.

## Наводи

## Поврзано
* Драги Михајловски
* Македонска книжевност

## Надворешни врски
*Драги Михајловски – еден од најдобрите современи македонски писатели и преведувачи

Категорија:Македонски книги за деца
Категорија:Бајки
Категорија:Дела на Драги Михајловски
Стара зграда на Британскиот конзулат (Битола)

**Стара зграда на Британскиот конзулат** — архитектонско обележје во градот Битола. Се наоѓа на улицата „Св. Кирил и Методиј“ бр. 22 и е прогласен за споменик на културата. Во него бил сместен Британскиот конзулат во Битола во почетокот на дваесеттиот век.

## Наводи

Категорија:Култура на Битола
Категорија:Историја на Битола
Категорија:Знаменитости во Битола
Категорија:Згради и градби во Битола
Белоточкеста хипархија

**Белоточкестата хипархија** (*Hipparchia fatua*) е пеперуга од видот на пеперутки шаренци. Пеперутката ја има во Македонија, на скоро цел Балкан, Анадолија и Иран.
 
## Опис
Распонот на крилјата кај пеперутката е од 30 до 34 мм. Пеперутката претпочита песокливи површини и зимзелени шуми. Пеперугите летаат од јуни до октомври, а зебележано е и ноќно летање. Долната страна е добро камуфлирана со околината, наликува на кора од дрво во темнокафеава боја со црни бордури. На врвот на крилјата има едно црно окце со жолта бордура. Ларвите се хранат со различни водови на трева.

## Наводи

## Надворешни врски
*Пеперутки во Европа

Категорија:Шаренци
Есенска хипархија

**Есенската хипархија** е пеперутка од видот на пеперутки шаренци. Ја има и во Македонија.

## Подвидови
Подвидови на пеперутката се:
**Hipparchia statilinus statilinus* (Hufnagel, 1766) 
**Hipparchia statilinus sylvicola* (Austaut, 1880)

## Распространетост
Пеперутката може да се најде во Средна Европа, Јужна Европа, Северна Африка, Мала Азија и Кавказот.

## Опис
Пеперугата има распон на крилја од 60 до 68 мм. Бојата на пеперутките варира, особено во поглед на нијансите на кафеавата боја. Најчесто долната страна е темнокафеава кај мажјаците, а малку посветла кај женките. Има бела бордура на краевите, а се забележуваат црни и бели точки. Долните страни се посветли и точките се поизразени.

Често може да се најде како одмора на карпи со затворени крилја. Возрасните единки летаат од јуни до октомври.

Ларвите се хранат со различни видови на треви, како на пример *[[Brachypodium phoenicoides]]*, *[[Brachypodium retusum]]*, *[[Bromus erectus]]*, *[[Bromus sterilis]]*, *[[Corynephorus canescens]]*, *[[Dactylis glomerata]]*, *[[Festuca ovina]]*, *[[Koeleria vallesiana]]*, *[[Lolium rigidum]]*, *[[Nardus stricta]]*, *[[Poa annua]]*, *[[Stipa gigantea]]*, *[[Stipa parviflora]]*, *[[Stipa pennata]]*, *[[Oryzopsis canadensis]]*, *[[Deschampsia cespitosa]]*, *[[Anisantha sterilis]]* и *[[Carex]]*.

## Галерија

Hipparchia statilinus MHNT CUT 2013 3 31 Fontanes female dorsal.jpg|Женка
Hipparchia statilinus MHNT CUT 2013 3 31 Fontanes female ventral.jpg|Женка, долна страна
Hipparchia statilinus MHNT CUT 2013 3 31 Concots male dorsal.jpg|Мажјак
Hipparchia statilinus MHNT CUT 2013 3 31 Concots male ventral.jpg|Мажјак, долна страна


## Наводи

## Надворешни врски
* Молци и пеперутки во Европа и Северна Африка
* Пеперутки во Европа

Категорија:Шаренци
Категорија:Инсекти на Македонија
Црна еребија

**Црната еребија** (*Erebia melas*) е пеперутка од видот на пеперутки шаренци. Оваа пеперутка ја има на цел Балкан, вклучително и Македонија. Пеперутката претпочита високи надморски височини.

## Опис
Основната боја на пеперутката е црната. На предните крилја, кон врвот, има црни точки. Задните имаат 3 до 4 точки со бела внатрешност, кои понекогаш се поголеми од предните. Кај мажјаците бојата на горната и долната страна се скоро исти, со мала нијанса во светлината. Кај женките долната страна варира. Антените се црни. Ларвите се жолтеникави. Пеперутката лета  од јули до септември..

## Наводи

Категорија:Шаренци
Црнораба еребија

**Црнораба еребија** (*Erebia pronoe*) е пеперутка од видот пеперутки шаренци. Пеперугата ја има на високи надморски височини. Ја има и во Македонија, но и Алпите и Карпатите.

## Опис
Распонот на крилјата кај пеперутката е од 36 до 46 мм. Горната страна на пеперутката е претежно темнокафеава во средишниот дел и светлокафеава кон краевите. Кој рабовите на предните крилја има три точки, а ист толкав број помали точки има и на задните крилја. Долната страна е значително пошарена со нијанси на светлокафеава, кафеава и сива боја. Се забележува и точка. Пеерутката се појавува во август и септември и има една генерација годишно.

Ларвите се хранат со видот *[[Festuca]]*.

## Галерија

Image:Erebia pronoe.jpg|Црнораба еребија
Image:Erebia pronoe.underside female.jpg|Црнраба еребија, долен дел

## Наводи

## Надворешни врски
*lepiforum.de
*schmetterlinge-deutschlands.de 
*Fauna Europaea 

Категорија:Шаренци
Категорија:Инсекти на Македонија
Обична еребија

**Обична еребија** е пеперутка од видот на пеперутки шаренци. Пеперутката ја има и во Македонија.

## Подвидови
Подвидови на пеперутките се:

**Erebia cassioides cassioides* – 
**Erebia cassioides arvernensis* Oberthür 1908 
**Erebia cassioides carmenta* Fruhstorfer, 1907
**Erebia cassioides macedonica* Buresch, 1918
**Erebia cassioides illyrica*  Lorkovic, 1953
**Erebia cassioides tonalensis*  Arnscheid & Roos, 1976

## Распространетост
Пеперутката ја има во Шпанија, Франција, Италија, Швајцарија, Балканот. Претпочита тревни падини и карпести места на надморска висина од 1600 од 2600 метри.

## Опис
Распонот на крилјата е од 32 до 38 мм. Горната страна на пеперутките е темносива со забележлива портокалова нијанса кон предните делови на крилјата. Има и две мало окца. На задните крилја има серија на мали точки. Долната страна на крилјата е сива со црни шари.

## Галерија

Erebia_cassioides.jpg|Горна страна
Erebia_cassioides.underside.jpg|Долна страна
Satyrinae - Erebia dromus.jpg|*Erebia cassioides arvernensis*


## Литература
*Albre (Jérôme), Gers (Charles) & Legal (Luc), 2008. Taxonomic notes on the species of the Erebia tyndarus group (Lepidoptera, Nymphalidae, Satyridae). Lépidoptères- *Revue des Lépidoptéristes de France*, vol. 17- N°39 : 12 - 28.
**Guide des papillons d'Europe et d'Afrique du Nord* de Tom Tolman, Richard Lewington, éditions Delachaux et Niestlé, 1998 - ()
*van Swaay, C., Wynhoff, I., Verovnik, R., Wiemers, M., López Munguira, M., Maes, D., Sasic, M., Verstrael, T., Warren, M. & Settele, J. 2010. *Erebia cassioides*.

## Наводи

## Надворешни врски
*  Молци и пеперутки во Европа и Северна Африка
* Pyrgus.de

Категорија:Шаренци
Свиленкава еребија

**Свиленкава еребија** (*Erebia gorge*) е пеперутка од видот на пеперутки шаренци. Ја има и во Македонија.

## Опис
Пеперугата во основа е темнокафеава. Има присуство на точки. Пеперутката ја има на високи надморски височини на Алпите, Пиринеи]]те и Балканот.

## Галерија

Image:Erebia gorge.underside.jpg|Долна страна.

## Наводи

Категорија:Шаренци
Категорија:Инсекти на Македонија
Есенски ливадар

**Есенски ливадар** (*Arethusana*) е пеперутка од видот на пеперутки шеренци. Пеперутката ја има и во Македонија.

## Подвидови
Подвидовите на пеперутката се:
**Arethusana arethusa aksouali* Wyatt, 1952 Мароко
**Arethusana arethusa arethusa*
**Arethusana arethusa heptapotamica* (Stauder, 1924) Тјан-Шан 
**Arethusana arethusa pontica* (Heyne, [1895]) Кавказ
**Arethusana arethusa boabdil*  (Rambur, 1895)  Шпанија
**Arethusana arethusa dentata*  (Staudinger, 1871)  Шпанија

## Опис
Есенскиот ливадар има распон на крилјата од 42-47 милиметри кај мажјаците, од 50-54 милиметри  кај женките. Должината на предните крила може да достигне 21–25 mm. Горната површина на крилата е темно кафеава, со карактеристична серија од окер-портокалови овални ознаки кои формираат V и црно-кафеава голема дамка блиску до врвот на предните крила. Исто така, задните крила имаат мала црна дамка во близина на границата. Надворешните рабови на крилјата имаат шема во облик на заб. Долната страна на задните крила е шарена и покажува попречна белузлава лента што го дели крилото и добро обележани бели вени.

## Галерија

File: Arethusana arethusa MHNT CUT 2013 3 32 Villegailhenc male dorsal.jpg|Мажјак
File: Arethusana arethusa MHNT CUT 2013 3 32 Villegailhenc male ventral.jpg|Мажјак
File:Arethusana arethusa - Rotbindiger Samtfalter.jpg|Илустрација


## Наводи

## Надворешни врски
*Vlindernet 
* Paolo Mazzei, Daniel Morel, Raniero Panfili Молци и пеперутки во Европа и Северна Африка
* Lepiforum.de

Категорија:Шаренци